****  

**Қазақ Географиялық Қоғамы алғаш рет "Адамзаттың Ұлы Cаяхаты" / "Великая Одиссея Человечества"/ "The Great Human Odyssey" атты ғылыми деректі фильмді қазақ тілінде ұсынады**

*28 қараша 2016 ж.                                                                                                      Алматы қ.*

Алғаш рет қазақ тіліне аударылған «Адамзаттың Ұлы Cаяхаты» атты ғылыми-көпшілік фильмнің тұсаукесері Алматыда IMAX Esentai-дың Kinopark 11 кинотеатрында өтеді.

«Адамзаттың Ұлы Cаяхаты» - «Clearwater Documentary» (Канада) кинокомпаниясының танымал деректі фильмі. Дүние жүзі бойынша миллиондаған телекөрермендерге ұнаған ғылыми-көпшілік фильм, енді қазақстандық көрермендерге де келіп жетті. Фильм көрсетілімінің ұйымдастырушысы ретінде «Қазақ Географиялық Қоғамы» ҚБ мен «Shejire DNA» жобасы шықты.

 «Қазақ Географиялық Қоғамы» ҚБ Төралқасының Төрағасы **Төлеген Тастанбековтың** айтуынша, мемлекеттік тілді дәріптеу аясында кинотетрларда танымдық, ағартушылық, ғылыми-көпшілік бағдарламалар мен фильмдер көрсетілетіндіктен, осы ғылыми сериал да қазақ тіліне аударылды. «Shejire DNA» жобасының жетекшісі, ҚазГео төралқасының мүшесі, атақты зерттеуші **Нұрбол Баймұхановтың** ойынша: "дәл қазіргі кезде киноның ғылыми-көпшілік жанры танымал болғанда, қазақстандықтар үшін осы көрнекті танымдық- интерактивті фильмнің мемлекеттік тілде көрсетілу мүмкіндігі туып тұр. Сол арқылы көрермендер адамзаттың эволюциялық тарихының таңғажайып әлеміне шомып, біздің ғаламшарымыздың түрлі экожүйелерінде ежелгі адамдардың көшіп-қонып, аман қалып, бейімделгендері туралы біле алады".

 Фильм авторы, продюсері мен режиссері - «Gemini Awards» канадалық телевизия марапатының дүркін жеңімпазы, атақты антрополог Найоби Томпсон. Осы фильмді түсіру үшін, антрополог пен 22 кинематографшылардан тұратын оның командасы бес құрлықта ата-бабаларымыздың ізімен екі жылдан астам уақыт бойы жиһан кезіп жүрді. «Адамзаттың Ұлы Cаяхатын» түсірген топ ең қауіпті жағдайларда – арктикалық Сібірде, Беринг бұғазының мұздарында, Тынық мұхиттың қиыр оңтүстік бөлігінде, тропикалық ормандарда және африка шөлдерінде жұмыс істеген.

**Найоби Томпсон:** «Мен қазақстандықтарды адамзаттың пайда болу тарихымен таныстыруға қуаныштымын. Көрермендерді қызықтыратын әңгімелер санаулы болса да, адамзат тарихы – өзіміз жайлы оқиғалар қашан да назарымызды еліктіріп алары сөзсіз. «Адамзаттың Ұлы Cаяхаты» фильмі – құрып кетуге дұшар болған біздер қалай аман қалдық? Тіл мен өнер қалай пайда болған? "адамның ақыл-парасатының бесігі" деп ғалымдар нені атайды деген сұрақтарға жауап беруге тырысады, деп айтады.

**Айгүл Алиясова
әлеуметпен байланыс бойынша менеджер
 «Қазақ Географиялық Қоғамы» ҚБ
email: aigul.aliyassova@kazgeo.kz
mob:   +7 701 715 75 78
tel:      +7 (727) 2 500 454 ішкі 50454**